《夹萝峰》
明代·顾源

红日才生阳谷东，鱼龙吹浪晓蒙蒙。
倘徉笔指三山路，玉灶银床紫雾中。

作者简介：（?—1565）明南京人，字清父，一作清甫，号丹泉，又号宝幢居士。究心禅理，高自位置，非胜流名僧，不与梯接。书法孙过庭、李怀琳，笔力遒劲，主张四分古法六分己意。山水师小米，自成一家。家藏宋元名笔甚夥。有《玉露堂稿》。